CELEX: 32016D0529
Language: da
Date: 2016-03-31 00:00:00
Title: Kommissionens gennemførelsesafgørelse (EU) 2016/529 af 31. marts 2016 om fastsættelse af EU-tilskuddet til de udgifter, Tyskland har afholdt i 2007 til finansiering af hasteforanstaltninger til bekæmpelse af bluetongue (meddelt under nummer C(2016) 1758)

5.4.2016   
            
            
               DA
            
            
               Den Europæiske Unions Tidende
            
            
               L 88/30
            
         KOMMISSIONENS GENNEMFØRELSESAFGØRELSE (EU) 2016/529
   af 31. marts 2016
   om fastsættelse af EU-tilskuddet til de udgifter, Tyskland har afholdt i 2007 til finansiering af hasteforanstaltninger til bekæmpelse af bluetongue
   
      
         (meddelt under nummer C(2016) 1758)
      
   
   (Kun den tyske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 652/2014 af 15. maj 2014 om bestemmelser vedrørende forvaltning af udgifter i tilknytning til fødevarekæden, dyresundhed og dyrevelfærd samt til plantesundhed og planteformeringsmateriale, om ændring af Rådets direktiv 98/56/EF, 2000/29/EF og 2008/90/EF, Europa-Parlamentets og Rådets forordning (EF) nr. 178/2002, (EF) nr. 882/2004 og (EF) nr. 396/2005 og Europa-Parlamentets og Rådets direktiv 2009/128/EF og Europa-Parlamentets og Rådets forordning (EF) nr. 1107/2009 og om ophævelse af Rådets afgørelse 66/399/EØF, afgørelse 76/894/EØF og beslutning 2009/470/EF (1), særlig artikel 36, stk. 4, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 349/2005 (2) er der fastsat regler for udbetaling af EU-tilskud til aktioner af hastende karakter og til bekæmpelse af visse sygdomme hos dyr som omhandlet i Rådets beslutning 90/424/EØF (3). I forordningens artikel 7 er det fastsat, hvilken dokumentation der skal indgives af den medlemsstat, som anmoder om EU-tilskud, og der er også fastsat frister for indgivelse af denne dokumentation.
            
         
               (2)
            
            
               Ved Kommissionens beslutning 2008/444/EF (4) er der fastsat et EU-tilskud til Tyskland til dækning af denne medlemsstats udgifter til foranstaltninger til bekæmpelse af bluetongue i 2007 i henhold til Rådets beslutning 2009/470/EF (5). Der blev således udbetalt en første rate på 950 000,00 EUR af EU-tilskuddet til Tyskland.
            
         
               (3)
            
            
               I henhold til Kommissionens gennemførelsesafgørelse 2011/800/EU (6) blev der udbetalt en anden rate på 1 950 000,00 EUR af EU-tilskuddet, og i henhold til Kommissionens gennemførelsesafgørelse 2014/131/EU (7) blev der udbetalt en tredje rate på 1 000 000,00 EUR af EU-tilskuddet.
            
         
               (4)
            
            
               Ved beslutning 2008/444/EF er kravene i Europa-Parlamentets og Rådets forordning (EU, Euratom) nr. 966/2012 (8), særlig artikel 84, blevet opfyldt.
            
         
               (5)
            
            
               Den 6. juni 2008 indgav Tyskland en officiel anmodning til Kommissionen om godtgørelse bilagt en finansieringsrapport, dokumentation og en epidemiologisk rapport om hver bedrift, hvor dyr er blevet slået ned eller destrueret. Anmodningen om godtgørelse beløber sig til 4 201 179,00 EUR. Efter de undersøgelser og kontroller, der blev udført under den revision på stedet, der blev foretaget under ledelse af den kompetente revisionstjeneste, blev et beløb på 239 629,65 EUR imidlertid anset for at være ikkestøtteberettiget i henhold til artikel 5 i forordning (EF) nr. 349/2005.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   1.   EU-tilskuddet til de udgifter, som Tyskland har afholdt i 2007 til finansiering af hasteforanstaltninger til bekæmpelse af bluetongue, fastsættes til 3 961 549,35 EUR.
   2.   Restbeløbet af EU-tilskuddet, der mangler at blive udbetalt til Tyskland, fastsættes til 61 549,35 EUR.
   Artikel 2
   Denne afgørelse er rettet til Forbundsrepublikken Tyskland.
   
      Udfærdiget i Bruxelles, den 31. marts 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EUT L 189 af 27.6.2014, s. 1.
   
      (2)  Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (EUT L 55 af 1.3.2005, s. 12).
   
      (3)  Rådets beslutning 90/424/EØF af 26. juni 1990 om visse udgifter på veterinærområdet (EFT L 224 af 18.8.1990, s. 19).
   
      (4)  Kommissionens beslutning 2008/444/EF af 5. juni 2008 om EF-tilskud til aktioner af hastende karakter til bekæmpelse af bluetongue i Tyskland i 2007 (EUT L 156 af 14.6.2008, s. 18).
   
      (5)  Rådets beslutning 2009/470/EF af 25. maj 2009 om visse udgifter på veterinærområdet (EUT L 155 af 18.6.2009, s. 30).
   
      (6)  Kommissionens gennemførelsesafgørelse 2011/800/EU af 30. november 2011 om EU-tilskud til aktioner af hastende karakter til bekæmpelse af bluetongue i Tyskland i 2007 (EUT L 320 af 3.12.2011, s. 49).
   
      (7)  Kommissionens gennemførelsesafgørelse 2014/131/EU af 10. marts 2014 om EU-tilskud til aktioner af hastende karakter til bekæmpelse af bluetongue i Tyskland i 2007 (EUT L 71 af 12.3.2014, s. 18).
   
      (8)  Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).